רונית ברנגה

רונית ברנגה (באנגלית: Ronit Baranga; נולדה ב-4 באפריל 1973) היא אמנית ישראלית עכשווית, העוסקת בפיסול ומציגה משנת 2004. זוכת פרס עידוד היצירה לשנת 2016 ממשרד התרבות והספורט, הציגה בתערוכות יחיד ובתערוכות קבוצתיות בישראל ובשאר העולם. העבודות שלה נמצאות באוספים של מוזיאונים ובאוספים פרטיים בישראל ובעולם.

 ביוגרפיה 
ברנגה נולדה בחיפה. בגיל 7 עברה לכפר סבא ובגיל 17 עברה לגור בזכרון יעקב.

ב-1990 למדה רישום פיגורטיבי אצל רחל שביט. לאחר שירותה הצבאי כקצינה בחיל האוויר למדה פסיכולוגיה וספרות עברית באוניברסיטת חיפה. עם נישואיה עברה להתגורר בתל אביב ולמדה ציור מופשט אצל פרופסור ג'ון בייל ותולדות אומנות באוניברסיטת תל אביב.

בין השנים 2000–2004 למדה במדרשה לאומנות בבית ברל ובשנה השנייה ללימודיה נחשפה לפיסול בחמר. על עבודתה בתערוכת הבוגרים כתבה מבקרת האומנות סמדר שפי בעיתון "הארץ": "עבודה בולטת נוספת היא של רונית ברנגה, שעוסקת בטוהר השפה, במילים שנחשבות קדושות, ובמכבסת מלים - העבודה בנויה ממעין כיור קרמיקה עגול וגדול, שבדפנותיו יצוקים פיות בתנועת דיבור. העבודה צבועה בלבן, והאיכות הסוריאליסטית שלה חזקה ויוצאת דופן."

בשנת 2010 חזרה עם בן זוגה ושלושת ילדיהם לזכרון יעקב ושם ממוקם הסטודיו שלה.

משנת 2007 מציגה ברנגה בתערוכות בישראל ובעולם ועבודותיה נמצאות באוספים מוזיאליים ופרטיים רבים. בין תערוכותיה הבולטות: תערוכות בינלאומיות בסין (2011) וטאיוואן (2012) בהן זכתה בפרסים; תערוכה בינלאומית במוזיאון הטריאנאלה במילאנו (2012); ו-"דיסמלנד" (2015), התערוכה המדוברת של אומן הרחוב בנקסי, בה חלקה חלל תצוגה עם דמייאן הירסט ובנקסי.

 השכלה 
 1994 - 1997 - בוגרת החוג לפסיכולוגיה וספרות עברית, אוניברסיטת חיפה
 1999 - 2000 - לימודי תולדות האמנות, אוניברסיטת תל אביב
 2000 - 2004 - התמחות באמנות פלסטית ופיסול קרמי במדרשה לאמנות, בית ברל ("המדרשה")

 פרסים 
 2011 - "פרס ציון לשבח", "תחרות סין הבינלאומית, פרס קאולין לאומנות קרמית"
 2012 - "פרס המלצת שופט", הביאנלה לקרמיקה של טאיוואן 2012
 2016 - "פרס עידוד היצירה" - משרד התרבות והספורט לשנת 2016

 אודות יצירתה 
רונית ברנגה מפסלת בסגנון פיגורטיבי ריאליסטי ונושאי הפיסול בהם היא מטפלת מגוונים. חלקם ניזונים ממקורות השראה ספרותיים ומיתולוגיים, חלקם מהמציאות היומיומית.

"בשפה האמנותית הייחודית שלה, ברנגה מערבת יכולות וירטואוזיות של פיסול וציור היפר-ריאליסטי עם נטייה לעבר המטאפיזי, האפל והנסתר. הפנטזיה שהיא בוראת נשענת על מיתוסים ואגדות עתיקות ומספרת סיפור רב רבדים, באמצעות היחסים הנרקמים בין החפצים, הדמויות והחלל. בכל פעם מחדש המפגש עם עבודותיה מעורר השתאות מעורבת במתח סמוי, בין פיתוי ורתיעה." (חגית פלג-רותם, "מימוזה ביישנית" על תערוכת היחיד של ברנגה).

בסדרות הכלים "הספק חיים שלה", כהגדרתה של הסופרת מרית בן ישראל, היא משתמשת בתחבולות של האנשה ולחפצים הדוממים שביצירותיה מוענקים חיים משל עצמם ויכולת הבעה רגשית. כפי שברנגה מסבירה: "אני לוקחת כלי פשוט - כלי שנחשב בעינינו למובן מאליו, כלי פסיבי ואני מעניקה לו איברים [פיות ואצבעות] שבעזרתם אנחנו משתמשים בו. ועכשיו [הכלי הזה] נמצא במקום אחר. הוא חש את הסביבה והוא אקטיבי. הוא יכול להחליט אם להשתמש בעצמו, האם לאפשר להשתמש בו? או אולי הוא יכול לברוח?"

ניתן לראות את יצירותיה של ברנגה כמטונימיה. לפי דברי מרית בן ישראל "מבחינה פואטית, הכלים הפנטסטיים האלה הם מטונימיות... ובהמשך לכך, גם רונית ברנגה ממזגת בין הספלים לאצבעות שאוחזות בהם (או לפיות שנצמדים אליהם) ויוצרת מטונימיות מתעתעות, לופתות ומצחיקות, מרגשות ומבעיתות בו בזמן".

ב-2015 ברנגה השתתפה בתערוכה בינלאומית גדולה של אומן הרחוב בנקסי, Dismaland. כתבת האומנות חגית פלג רותם מציינת: "האמנית הישראלית רונית ברנגה מציגה עבודה שיצרה במיוחד לתערוכה, ובה "סרוויס", מערכת כלי אוכל שקיבלו חיים משלהם, כאשר שולבו בהם אצבעות אנושיות, הנראות קטועות. המראה הסוריאליסטי משחק בין המחריד למצחיק, מושך ומרתיע. הפיסול הווירטואוזי שלה מקבל ממד של קושי וכאב, באמצעות הפגשה של חפצים דוממים ואיברים חיים, ושימוש בצבעוניות חיוורת הנראית כמסיכת מוות או הרואין שיק".

נשים ונשיות תופסות מקום חשוב ביצירותיה. "ארטמיס שלי", "עץ החיים" ו"מימוזה ביישנית" הן יצירות בהן הדמויות מחפשות להבין את הסביבה ולהתחבר אליה.

ב-2017 הציגה ברנגה שתי תערוכות יחיד: "מימוזה ביישנית" בבית האדום, תל אביב ו-"Embraced", בגלריית בות' (Booth Gallery) בניו יורק.

בשנת 2018 הציגה בתערוכת יחיד את "מסיבת התה", בגלריה ביינארט במלבורן, אוסטרליה והוזמנה שוב לגלריית בות' בניו יורק עם עבודות בנושא "מגרש המשחקים של השדים".

ברנגה סבורה שיצירותיה "נועדו לעורר מחשבה ורגש". אבל תגובות אלה, גם אם הן מצופות, אינן מושגות בצורה פשוטה וישירה, אלא דורשות מהצופה התבוננות ובניית משמעות אישית במפגש עם היצירה.

 תערוכות יחיד 
2007 - "קליפות של כנפיים", הגלריה העירונית, רעננה
2017 - "מימוזה ביישנית" הבית האדום, תל אביב
2017 - "EMBRACED" גלריה BOOTH, ניו יורק.
2018 - "מגרש המשחקים של השדים", גלריה BOOTH, ניו יורק.
2018 - "מסיבת תה", גלריית ביינארט, מלבורן, אוסטרליה. Tea Party"- Beinart Gallerie Melbourne, Australia"
2020 -"כל הדברים המתוקים והכואבים" גלריית ביינארט, מלבורן, אוסטרליה All things sweets and painful" - Beinart Gallerie Melborne, Australia"
2022 - "בין ארבעה קירות", גלריה ברוורמן, תל אביב

 תערוכות קבוצתיות בישראל 
תאריךשם התערוכהמיקום2010צלחותגלריה עירונית, כפר-סבא2010רצפים; זהויות, תכשיט ישראלי 5מוזיאון ארץ ישראל, תל אביב2011הביאנלה ה-6 לקרמיקה ישראלית: עיצוב קרמי: כלים טכנו. לוגייםמוזיאון ארץ ישראל, תל אביב2011Handle with Careדיזיין ספייס, תל אביב2012תלויZmarin, זכרון יעקב2013סל צריכהבית בנימיני, תל אביב2014המשתהבית בנימיני, תל אביב2014גוף עבודותבית בנימיני, תל אביב2015חיפוש קרובבית בנימיני, תל אביב2016צבע טרי 8 - חממת אומניםנמל תל אביב2016Questמוזיאון הצילום תל-חי2016הביאנלה ה-8 לקרמיקה ישראליתמוזיאון ארץ ישראל, תל אביב2016י[ו]צרים ישראליםגלריה חנינא, תל אביב2017צבע טרי 9מוזיאון הטבע ע"ש שטיינהרדט באוניברסיטת ת"א, רמת אביב2017אישה לאחותהמוזיאון הרצלילינבלום, תל אביב2017חנה אורלוף: פיסול פמיניסטי בישראלמוזיאון מאנה-כץ, חיפה2017זוכי פרס עידוד היצירה של משרד התרבות והספורטמוזיאון בת ים לאומנות, בת ים2017"מה יש לך בצלחת?"המרכז האקדמי ויצו, חיפה2018הומור יהודיבית התפוצות, תל אביב2019"והספינה עדיין שטה"בית האומנים, תל אביב2019"ביכורי סטודיו"גלריה עירונית, כפר סבא2019"Fake News-Fake Truth"מוזיאון חיפה לאומנות, חיפה

 תערוכות קבוצתיות מחוץ לישראל 
תאריךשם התערוכהמיקום2008סועדים ב-2015מאקף, מילאנו, איטליה2011תחרות סין בינלאומיתמוזיאון סין הגדול, ג'נגדזהן, סין2012"KAMA" - סקס ועיצובמוזיאון הטריאנלה לעיצוב, מילנו, איטליה2012הביאנלה לקרמיקה של טייוואן 2012מוזיאון האומנות של קאווסיונג, דרום טייוואן2015הטריאנלה הבינלאומית לקרמיקההמוזיאון הלאומי של סלובניה, ליובליאנה, סלובניה2015"גבולות", הביאנלה ה-14 לקרמיקהאנדן, בלגיה2015דיסמלנד - Dismaland (בנקסי)ווסטון-סופר-מאר, אנגליה2016הביאנלה לקרמיקה של טייוואן 2016מוזיאון יינג'י לקרמיקה, יינג'י, טייוואן2016השקפות קרמיותסנט פאו רסינטה מודרניסטה, ברצלונה, ספרד2017Gross Anatomyמוזיאון אקרון לאומנות, אוהיו, ארצות הברית2017הביאנלה לאומנות BLIP 2017קוובק, קנדה2017עבודות קטנותגלריית ביינארט, מלבורן, אוסטרליה2017אוכל! אוכל באומנות ועיצוב עכשווימוזיאון נייאראק, הולנד2018Half a pound of Artגלריה סטורפונקט, מימכן, גרמניה

 פעילויות נוספות 
2017שופטת בביאנלה הבינלאומית לקרמיקה ה-13מניסס, ספרד (Manises, Spain)

 גלריית תמונות 

קישורים חיצוניים


 דף ה-Facebook וחשבון האינסטגרם של ברנגה



 חנה ברק אנג'ל, מימוזה ביישנית - רונית ברנגה בבית האדום, כאן - מציאות ישראלית באומנות, מאי 2017

 Artist Ronit Baranga’s Disturbing Anatomical Dishware Creeps Across Tabletops, Christopher Jobson, COLOSSAL, July 2017
 Ronit Baranga Brings Objects to Life in Cringe-Worthy Sculptures, HI FRUCTOSE Magazine, March 2016
 These Anatomical Dishes Will Spoil Your Appetite, Annie Armstrong, The Creators Project, July 2015
 Ronit Baranga and Her Unique Ceramic Sculptures, Jessica Bush, Buzzworthy, July 2015
 This Might Be the Creepiest Ceramic Set Ever, Martin Schneider, Dangerous Minds, March 2015
 Unsettling Ceramic Tableware by Ronit Baranga Incorporates Realistic Mouths and Fingers, Johnny Strategy, Colossal, January 2015
 Ronit Baranga’s Tableware, Juxtapoz, January 2015
 The Chill-Inducing Ceramic Sculptures of Ronit Baranga, Nastia Voynovskaya, Hi-Fructose Magazine, February 2013
 Ceramic Tableware with Mouths by Ronit Baranga, Lara Mikocki, Designboom, January 2013
 Ronit Baranga, Margherita Dessanay, Elephant Magazine #8, October 2011
 EK Interview: Ronit Baranga, Benny Thompson, Empty Kingdom, July 2011
 Dismaland, Daily Mail UK (MailOnline), August 2015
 Eight Artists Working In The Delightfully Bizarre World Of Contemporary Ceramics, Priscilla Frank, The Huffington Post, February 2015
 EMPTY KINGDOM TOP 100 Artists of 2010, Empty Kingdom, January 2011
 Marie Larkin - Ronit Baranga, The Human Object, pp.36-38; Beautiful Bizzare Magazine, March 2018

 הערות שוליים 

קטגוריה:פסלות ישראליות
קטגוריה:פסלים ישראלים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:בוגרות המדרשה לאמנות
קטגוריה:בוגרי המדרשה לאמנות
קטגוריה:ישראליות זוכות פרסים: אמנות
קטגוריה:ישראליות שנולדו ב-1973
קטגוריה:ישראלים שנולדו ב-1973
קטגוריה:זוכי פרס עידוד היצירה לאמנות פלסטית